**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1) Rēzeknes tiesas 2010.gada 15.novembra spriedums lietā Nr.11840004607, Latgales apgabaltiesas Krimināllietu tiesas kolēģijas 2011.gada 28.septembra spriedums lietā Nr.11840004607, Latvijas Republikas Augstākās tiesas Senāta Krimināllietu departamenta senatores 2012.gada 31.janvāra lēmums lietā Nr.11840004607;  2) Ministru kabineta 2011.gada 27.decembra noteikumu Nr.1025 „ Noteikumi par rīcību ar lietiskajiem pierādījumiem un arestēto mantu” (turpmāk – noteikumi Nr.1025) 37. un 39.punkts;  3) Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3. un 5.punkts. |
| 2. | Pašreizējā situācija un problēmas | 2008.gadā a/s „BDO Invest Rīga” organizēja izsoli ar augšupejošu soli valsts aģentūras „Materiālās rezerves” glabāšanā esošajiem kriminālprocesā Nr.11840004607 izņemtajiem lietiskajiem pierādījumiem. Izsole 2008.gada 11.augustā atzīta par nenotikušu, jo neviens dalībnieks izsolei nebija reģistrējies.  2008.gada 22.oktobrī a/s „BDO Invest Rīga” rīkoja atkārtotu izsoli minētajiem lietiskajiem pierādījumiem ar lejupejošu soli, kuras rezultātā komersanti, kuri pieteicās un nosolīja lietiskos pierādījumus, atteicās segt lietiskajiem pierādījumiem (akcīzes precēm) piemērojamos nodokļus, sakarā ar ko minētā izsole tika atzīta par izbeigtu bez rezultātiem.  2009.gada 23.janvārī un 2009.gada 6.maijā a/s „BDO Invest Rīga” atkārtoti rīkoja izsoles, kuru rezultātā valsts aģentūra „Materiālās rezerves” 2009.gada 30.janvārī un 12.maijā noslēdza divus līgumus ar komersantiem par kriminālprocesā Nr.11840004607 izņemto lietisko pierādījumu – 1 119 916,12 kg (1 485 044,12 litri) nedenaturēta etilspirta (spirtu saturoša nepārtikas denaturēta produkcija – daudzfunkcionāls līdzeklis „Maksima” un automobiļu kopšanas līdzeklis „Ļdinka”) (turpmāk – nedenaturēts etilspirts) realizāciju. Valsts aģentūras „Materiālās rezerves” deponēto līdzekļu kontā saskaņā ar izsoles rezultātiem tika ieskaitīti 86 936,65 lati.  Rēzeknes tiesa 2010.gada 15.novembrī taisīja spriedumu lietā Nr.11840004607, ar kuru nosprieda atlīdzināt Itālijas komersantam „Nobitech S.R.L. Unipersonale” tai piederošā izņemtā un realizētā lietiskā pierādījuma – nedenaturēta etilspirta vērtību, kāda pastāv atlīdzināšanas brīdī.  Augstākās tiesas Senāta Krimināllietu departamenta senatore ar 2012.gada 31.janvāra lēmumu atteica pārbaudīt Latgales apgabaltiesas Krimināllietu tiesas kolēģijas 2011.gada 28.septembra spriedumu, ar kuru atstāts negrozīts Rēzeknes tiesas 2010.gada 15.novembra spriedums, līdz ar to saskaņā ar Kriminālprocesa likuma 632.panta otro daļu Rēzeknes tiesas 2010.gada 15.novembra spriedums stājās spēkā 2012.gada 31.janvārī.  Igaunijas komersanta OÜ „Bioetüül” pārstāvis Jans Vahers (*Jaan Vaher*) 2012.gada 22.martā vērsās Nodrošinājuma valsts aģentūrā (turpmāk – aģentūra) ar iesniegumu par lietisko pierādījumu vērtības atlīdzināšanu, kuram pievienots Itālijas komersanta „Nobitech S.R.L. Unipersonale” un Igaunijas komersanta OÜ „Bioetüül” 2011.gada 8.jūnija cesijas līgums, ar kuru cedents (Itālijas komersants „Nobitech S.R.L. Unipersonale”) ir pārdevis tiesības un saistības, kas saistītas ar kriminālprocesu Nr.11840004607, cesionāram (Igaunijas komersantam OÜ „Bioetüül”).  Igaunijas komersants OÜ „Bioetüül”, atbildot uz aģentūras lūgumu, ir iesniedzis Itālijas komersanta „Nobitech S.R.L. Unipersonale” prokūrista Jana Vahera (*Jaan Vaher*) apliecinājumu, ka cesijas līgums ir spēkā un ka Itālijas komersants „Nobitech S.R.L. Unipersonale” piekrīt nedenaturētā etilspirta vērtības atlīdzināšanai (finanšu līdzekļu pārskaitīšanai) Igaunijas komersantam OÜ „Bioetüül”.  Aģentūra vērsās pie Itālijas komersanta „Nobitech S.R.L. Unipersonale” ar lūgumu sniegt apliecinājumu tam, ka tad, kad aģentūra finanšu līdzekļus pārskaitīs Igaunijas komersantam OÜ „Bioetüül”, Itālijas komersants „Nobitech S.R.L. Unipersonale” uzskatīs Rēzeknes tiesas 2010.gada 15.novembra spriedumu par izpildītu, taču atbilde no Itālijas komersanta „Nobitech S.R.L. Unipersonale” līdz šim brīdim nav saņemta.  Aģentūra, pamatojoties uz Kriminālprocesa likuma 650.pantu, lūdza Rēzeknes tiesai sniegt skaidrojumu, vai, pamatojoties uz minēto cesijas līgumu, aģentūra var finanšu līdzekļus pārskaitīt Igaunijas komersantam OÜ „Bioetüül”, nevis spriedumā norādītajam Itālijas komersantam „Nobitech S.R.L. Unipersonale”. Rēzeknes tiesa ar 2012.gada 14.septembra vēstuli atteicās izvērtēt aģentūras lūgumu saskaņā ar Kriminālprocesa likuma 650.pantu, sniedzot atbildi, ka, ja starp komersantiem pastāv tiesiski noslēgts līgums, ar kuru viens darījuma partneris piešķir otram tiesības veikt noteiktas darbības, tad otrs ir tiesīgs izmantot viņam piešķirtās tiesības, tostarp pirmā darījuma partnera vietā saņemt lietisko pierādījumu vērtības atlīdzību. Papildus Rēzeknes tiesa norādīja, ja darījums starp komersantiem ir noslēgts tiesiski, tad, pārskaitot finanšu līdzekļus Igaunijas komersantam OÜ „Bioetüül”, Rēzeknes tiesas 2010.gada 15.novembra spriedums daļā par lietisko pierādījumu vērtības atlīdzināšanu Itālijas komersantam „Nobitech S.R.L. Unipersonale” varētu tikt izpildīts.  Aģentūra ir saņēmusi informāciju no Itālijas komercreģistra iestādes par to, ka Itālijas komersanta „Nobitech S.R.L. Unipersonale” 2007.gada 3.jūlijā Janam Vaheram izdotā prokūra ir reģistrēta un nav atsaukta.  Ievērojot minēto, aģentūra ir veikusi visas iespējamās darbības cesijas līguma tiesiskuma noskaidrošanai, līdz ar to, pamatojoties uz Igaunijas komersanta OÜ „Bioetüül” pārstāvja Jana Vahera (*Jaan Vaher*) 2012.gada 22.marta iesniegumu un Itālijas komersanta „Nobitech S.R.L. Unipersonale” un Igaunijas komersanta OÜ „Bioetüül” 2011.gada 8.jūnija cesijas līgumu, nepieciešams realizētā nedenaturētā etilspirta vērtību atlīdzināt Igaunijas komersantam OÜ „Bioetüül”, nevis lietiskā pierādījuma īpašniekam Itālijas komersantam „Nobitech S.R.L. Unipersonale”.  Noteikumu Nr.1025 37.punkts noteic, ja lietiskais pierādījums ir realizēts, aģentūra atlīdzina tā īpašniekam vai likumīgajam valdītājam no deponēto līdzekļu konta lietiskā pierādījuma vērtību, kāda pastāv atlīdzināšanas dienā, [..] ņemot vērā lietisko pierādījumu, arestētās mantas vai mantas, kurai atcelts arests, aprakstes un novērtējuma aktā norādīto novērtējumu (neatskaita izdevumus, kas saistīti ar lietiskā pierādījuma uzglabāšanu un realizāciju).  Noteikumu Nr.1025 39.punkts noteic, ja deponēto līdzekļu kontā līdzekļi lietiskā pierādījuma vērtības atlīdzināšanai nav pietiekami, lietiskā pierādījuma vērtību tā īpašniekam vai likumīgajam valdītājam atlīdzina no valsts budžeta līdzekļiem neparedzētiem gadījumiem.  IK „Automehs” 2012.gada 17.maija novērtēšanas aktā Nr.KL-985 secināts, ka iespējamā nedenaturētā etilspirta tirgus vērtība, kas aprēķināta, neņemot vērā ar pirkšanu vai pārdošanu saistītos izdevumus un jebkādus varbūtējos nodokļus, uz 2012.gada 31.janvāri varētu būt aptuveni 297 000,00 latu.  IK „Automehs” 2012.gada 17.maija novērtēšanas akts ir nosūtīts komersantam OÜ „Bioetüül”, kurš nepiekrīt lietisko pierādījumu noteiktajai vērtībai. Ievērojot to, ka saskaņā ar Noteikumu 42.punktu lietisko pierādījumu novērtēšanu veic sertificēts vērtētājs un to, ka normatīvie akti neparedz novērtētā lietiskā pierādījuma vērtību saskaņot ar lietiskā pierādījuma īpašnieku vai saņemt īpašnieka akceptu, komersantam atlīdzināma IK „Automehs” 2012.gada 17.maija novērtēšanas aktā Nr.KL-985 noteiktā lietisko pierādījumu vērtība.  Ņemot vērā, ka pēc nedenaturētā etilspirta realizācijas 2009.gadā aģentūras deponēto līdzekļu kontā ir ieskaitīti 86 936,65 lati, savukārt nedenaturētā etilspirta vērtība atlīdzināšanas dienā – 2012.gada 31.janvārī – bija 297 000,00 latu, līdzekļi lietiskā pierādījuma vērtības atlīdzināšanai aģentūras deponēto līdzekļu kontā nav pietiekami. Līdz ar to saskaņā ar noteikumu Nr.1025 39.punktu, lai izpildītu Rēzeknes tiesas 2010.gada 15.novembra spriedumu, aģentūrai no valsts budžeta līdzekļiem neparedzētiem gadījumiem ir nepieciešams piešķirt finanšu līdzekļus 210 064 latu (LVL 297 000,00 - LVL 86 936) apmērā. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir izpildīt Rēzeknes tiesas 2010.gada 15.novembra spriedumu un atlīdzināt realizētā lietiskā pierādījuma vērtību, kāda tā bija atlīdzināšanas dienā, kas saskaņā ar noteikumu Nr.1025 41.punktu ir diena, kad procesa virzītāja nolēmums par lietiskā pierādījuma vērtības atlīdzināšanu tā īpašniekam vai likumīgajam valdītājam ir stājies spēkā, kas konkrētajā gadījumā ir 2012.gada 31.janvāris.  Projekts paredz piešķirt finanšu līdzekļus no valsts budžeta programmas 02.00.00 „Līdzekļi neparedzētiem gadījumiem” 210 064 latu apmērā. Atlikusī lietisko pierādījumu vērtības daļa – 86 936 lati – tiks segta no aģentūras deponēto līdzekļu kontā esošajiem līdzekļiem, kas iegūti, realizējot lietiskos pierādījumus – nedenaturēto etilspirtu. |
| 5. | Projekta izstrādē iesaistītās institūcijas | Nodrošinājuma valsts aģentūra un Iekšlietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē nebija nepieciešama, jo projekts tiešā veidā sabiedrību neietekmē. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  | 0 |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  | +210,1 |  |  |  |
| 2.1. valsts pamatbudžets |  | +210,1 |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  | -210,1 |  |  |  |
| 3.1. valsts pamatbudžets |  | -210,1 |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  | +210,1 |  |  |  |
| 5. Precizēta finansiālā ietekme: |  | 0 |  |  |  |
| 5.1. valsts pamatbudžets | 0 |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nedenaturētā etilspirta realizācijas izsoles rezultātā 2009.gadā aģentūras deponēto līdzekļu kontā ir ieskaitīti 86 936,65 lati, nedenaturētā etilspirta vērtība atlīdzināšanas dienā – 2012.gada 31.janvārī – bija 297 000,00 latu. Līdzekļi lietiskā pierādījuma vērtības atlīdzināšanai aģentūras deponēto līdzekļu kontā nav pietiekami. Līdz ar to saskaņā ar noteikumu Nr.1025 39.punktu, lai izpildītu Rēzeknes tiesas 2010.gada 15.novembra spriedumu, aģentūrai no valsts budžeta līdzekļiem neparedzētiem gadījumiem ir nepieciešams piešķirt papildu finanšu līdzekļus 210 064 latu (LVL 297 000,00 - LVL 86 936) apmērā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. | | | | |

Anotācijas II, IV – VII sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

27.03.2013. 14:32

1387

Mālijs

67829048

[Raivis.Malijs@agentura.iem.gov.lv](mailto:Raivis.Malijs@agentura.iem.gov.lv)